ผู้ถือหุ้น CWT ไฟเขียวลงทุนโครงการโรงไฟฟ้าขยะมูลค่า 1.47 ลบ
ผู้ถือหุ้น CWT อนุมัติลงทุนโครงการแปลงขยะเป็นไฟฟ้า มูลค่า 1.47 ลบ. โดยเห็นด้วยกับการลงทุนดังกล่าว 198,990,072 เสียง หรือ 99.999%
2 ก.ค. 2558

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า ที่ประชุมวิสามัญผู้ถือหุ้นประจำปีครั้งที่ 1/2558 เมื่อวันที่ 1 ก.ค.58 อนุมัติให้ดำเนินการโครงการแปลงขยะเป็นพลังงานไฟฟ้าโครงการแรกมูลค่า ประมาณ 1,469 ล้านบาท ด้วยคะแนนเสียง เห็นด้วย จำนวน 198,990,072 เสียง คิดเป็น 99.999% ไม่เห็นด้วย จำนวน 2,200 เสียง คิดเป็น 0.001%
ทั้งนี้ที่ประชุมมีมติอนุมัติด้วยคะแนนเสียงไม่น้อยกว่า 3 ใน 4 ของจำนวนเสียงทั้งหมดของผู้ถือหุ้นซึ่งมาประชุม และมีสิทธิออกเสียง